59. ΝΟΜΟΘΕΤ.ΔΙΑΤΑΓΜΑ υπ’ αριθ. 79 της 30 Σεπτ./2 Οκτ.1974 (ΦΕΚ Α΄ 274) Περί αντικαταστάσεως της παρ. 2 του άρθρ. 3 του Ν.Δ. 4359/1964 και ρυθμίσεως συναφών θεμάτων. Άρθρ.1.-(Αντικαθίσταται η παρ. 2 του άρθρ. 3 του Ν.Δ. 4359/64 ως αντικατασταθείσα εν τέλει δι’ άρθρ. 1 του Ν.Δ. 1085/1971, ισχύει νυν, αριθ. 36). Άρθρ.2.-1.Από της ενάρξεως ισχύος του παρόντος αι ήδη κατατεθειμέναι παρά τη Εθνική Τραπέζη της Ελλάδος εισφοραί υπό τον λογ/σμόν «Υπουργεία Εθνικής Οικονομίας και Οικονομικών, εισφοραί εξ εγγυήσεως φιαλών υγραερίου» μεταφέρονται αυτοδικαίως εις τον κατά το προηγούμενον άρθρον λογ/σμόν «Εισφοραί εξ εγγυήσεως φιαλών υγραερίου» δι’ ου υποκαθίσταται ο ως άνω τοιούτος. 2.Ο παρά τη ιδία Τραπέζη υφιστάμενος δυνάμει της παρ. 2 του άρθρ. 2 του Ν.Δ. 1085/71 έτερος λογ/σμός υπό τον τίτλον «Υπουργείον Εθνικής Οικονομίας, εισφοραί εξ εγγυήσεως φιαλών υγραερίου» μετονομάζεται εφ’ εξής εις λογ/σμόν «Υπουργείον Εμπορίου, εισφοραί εξ εγγυήσεως φιαλών υγραερίου» τα δε μέχρι της δημοσιεύσεως του παρόντος κατατεθειμένα παρ’ αυτώ ποσά εκ των περί ων πρόκειται εισφορών διατίθενται κατά τας διατάξεις των άρθρ. 2, 3, 4 και 5 του Ν.Δ. 567/70 μέχρις εξαντλήσεως αυτών, αφ’ ης και παύει υφιστάμενος ο λογ/σμός ούτος. Άρθρ.3.-Το άρθρ. 3 του Ν.Δ. 1085/71 «περί αντικαταστάσεως διατάξεων του Ν.Δ. 4359/64 «περί λήψεως δασμολογικών μέτρων δια την μείωσιν της επιβαρύνσεως βασικών ειδών της καταναλώσεως» καταργείται. Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 